CELEX: 62010TB0015(02)
Language: et
Date: 2011-03-25 00:00:00
Title: Kohtuasi T-15/10 R: Üldkohtu presidendi 25. märts 2011 . aasta määrus — Noko Ngele versus komisjon (Lepinguväline vastutus — Hagi, mis on osaliselt esitatud kohtule, kes ei ole selle lahendamiseks pädev — Osaliselt vastuvõetamatu hagi — Põhjusliku seose puudumine — Hagi, mis on osaliselt ilmselgelt õiguslikult põhjendamatu — Üldkohtu kodukorra artiklid 111 ja 114)

21.5.2011   
            
            
               ET
            
            
               Euroopa Liidu Teataja
            
            
               C 152/20
            
         Üldkohtu presidendi 25. märts 2011. aasta määrus — Noko Ngele versus komisjon
   (Kohtuasi T-15/10 R) (1)
   
   (Lepinguväline vastutus - Hagi, mis on osaliselt esitatud kohtule, kes ei ole selle lahendamiseks pädev - Osaliselt vastuvõetamatu hagi - Põhjusliku seose puudumine - Hagi, mis on osaliselt ilmselgelt õiguslikult põhjendamatu - Üldkohtu kodukorra artiklid 111 ja 114)
   2011/C 152/37
   Kohtumenetluse keel: prantsuse
   
      Pooled
   
   
      Hageja: Mariyus Noko Ngele (Brüssel, Belgia) (esindaja: advokaat F. Sabakunzi)
   
      Kostjad: Euroopa Komisjon (esindaja: A. Bordes), AT (Brüssel, Belgia), AU (Brüssel), AV (Brüssel) ja AW (Brüssel)
   
      Ese
   
   Nõue hüvitada varaline kahju, mida hageja väidetavalt kandis seetõttu, et tal ei olnud võimalik täita talle kuulunud võlanõuet, ja mittevaraline kahju, mis tekkis hagejale tema vastu Belgias algatatud kriminaalmenetluse tõttu.
   
      Resolutsioon
   
   
               1.
            
            
               Jätta hagi rahuldamata seetõttu, et see esitati kohtule, kes ei ole selle lahendamiseks pädev, kuna hagi on suunatud AT, AU, AV ja AW vastu.
            
         
               2.
            
            
               Mariyus Noko Ngele nõuded, millega ta taotleb seda, et Üldkohus otsustaks, et Ettevõtluse Arenduskeskus (EAK) ei asendanud Tööstuse Arengu Keskust (TEK) ning et EAK-d ei ole Belgias õiguslikult olemas ja ta ei ole seal juriidiline isik, jäetakse rahuldamata seetõttu, et see esitati kohtule, kes ei ole selle lahendamiseks pädev.
            
         
               3.
            
            
               Jätta vastuvõetamatuse tõttu rahuldamata Mariyus Noko Ngele nõue, millega ta taotleb seda, et Üldkohus nõuaks käesoleva otsuse täitmist.
            
         
               4.
            
            
               Jätta hagi ülejäänud osas rahuldamata ilmselge õigusliku põhjendamatuse tõttu.
            
         
               5.
            
            
               Mõista Mariyus Noko Ngelelt välja käesoleva menetlusega seotud kulud ja ajutiste meetmete kohaldamise menetlustega seotud kulud.
            
         
      (1)  ELT C 161, 19.6.2010.